1. กลยุทธ์ทางธุรกิจ
วิสัยทัศน์ของเอ็กโกคืออะไร
เป็นบริษัทไทยชั้นนำที่ดำเนินธุรกิจ ผลิตไฟฟ้าครบวงจรและครอบคลุมถึงธุรกิจการให้บริการด้านพลังงานทั้งในประเทศไทยและภูมิภาคอาเซียน ด้วยความมุ่งมั่นที่จะธำรงไว้ซึ่งสิ่งแวดล้อมและการพัฒนาสังคม
เอ็กโกมีกลยุทธ์ในการดำเนินธุรกิจอย่างไร
เอ็กโกแสวงหาลู่ทางในการศึกษาและพัฒนาโครงการทั้งไอพีพีและเอสพีพี ให้มีได้ต้นทุนต่ำ ภายใต้หลักเกณฑ์นการลงทุนของบริษัทโดยมุ่นเน้นโครงการต่าง ๆ ดังต่อไปนี้
แสวงหาลู่ทางในการพัฒนาโครงการต่างๆ ทั้งในประเทศและในต่างประเทศ อาทิเช่น เช่น ลาว, เวียดนาม, อินโดนีเซีย และฟิลิปปินส์ เป็นต้น
ศึกษาพัฒนาโครงการ หรือการเข้าซื้อโครงการไอพีพี และ เอสพีพี ต่างๆ รวมถึงโครงการที่มีอยู่แล้ว
พัฒนาพลังงานทางเลือกอื่นๆ ที่เป็น renewable energy เช่น พลังงานลม หรือโรงไฟฟ้าพลังแสงอาทิตย์
เอ็กโก ยังคงมีแผนในการเจรจาขอขยายการรับซื้อไฟฟ้าของโรงไฟฟ้าระยองและโรงไฟฟ้าขนอม ซึ่งสัญญาซื้อขายไฟฟ้าจะหมดอายุ ในปี 2557 (2014) และปี 2559 (2016) ตามลำดับ
2. โรงไฟฟ้าที่เอ็กโกลงทุน
โครงการการลงทุนของเอ็กโกมีลักษณะเป็นเช่นไร
โครงการการลงทุนในธุรกิจผลิตไฟฟ้า
โรงไฟฟ้าที่เดินเครื่องเชิงพาณิชย์แล้ว
โครงการที่อยู่ระหว่างก่อสร้าง
ตารางอัตราภาษี
โครงสร้างค่าไฟฟ้าของบฟร.และบฟข.
4. เงินปันผล
นโยบายการจ่ายเงินปันผลของเอ็กโก
เอ็กโกมีนโยบายที่จะจ่ายเงินปันผลให้แก่ผู้ถือหุ้นอย่างสม่ำเสมอ โดยอัตราการจ่ายเงินปันผลจะเชื่อมโยงกับผลประกอบการของบริษัท ปัจจุบันเอ็กโกได้กำหนดนโยบายที่จะจ่ายเงินปันผลในอัตราร้อยละ 40 ของกำไรสุทธิงบการเงินรวมหลังหักภาษีเงินได้ หรือ ในจำนวนที่ทยอยเพิ่มขึ้นอย่างสม่ำเสมอหากไม่มีเหตุจำเป็นอื่นใด เช่น การขยายธุรกิจของบริษัทในโครงการต่างๆ ในอนาคต หรือการจ่ายเงินปันผลที่มีผลกระทบต่อการดำเนินงานปกติของบริษัทอย่างมีสาระสำคัญโดยการจ่ายเงินปันผลต้องไม่เกินกว่ากำไรสะสมของงบการเงินเฉพาะกิจการ เอ็กโกมีนโยบายที่จะจ่ายเงินปันผลให้แก่ผู้ถือหุ้นอย่างสม่ำเสมอ โดยอัตราการจ่ายเงินปันผลจะเชื่อมโยงกับผลประกอบการของบริษัท ปัจจุบันเอ็กโกได้กำหนดนโยบายที่จะจ่ายเงินปันผลในอัตราร้อยละ 40 ของกำไรสุทธิงบการเงินรวมหลังหักภาษีเงินได้ หรือ ในจำนวนที่ทยอยเพิ่มขึ้นอย่างสม่ำเสมอหากไม่มีเหตุจำเป็นอื่นใด เช่น การขยายธุรกิจของบริษัทในโครงการต่างๆ ในอนาคต หรือการจ่ายเงินปันผลที่มีผลกระทบต่อการดำเนินงานปกติของบริษัทอย่างมีสาระสำคัญโดยการจ่ายเงินปันผลต้องไม่เกินกว่ากำไรสะสมของงบการเงินเฉพาะกิจการ
กำหนดการจ่ายเงินปันผล
พระราชบัญญัติบริษัทมหาชนจำกัด พ.ศ. 2535 มาตรา 115 และข้อบังคับบริษัทข้อ 41 กำหนดให้จ่ายเงินปันผลภายใน 1 เดือน นับแต่วันที่ที่ประชุมผู้ถือหุ้นหรือคณะกรรมการบริษัทลงมติแล้วแต่กรณี โดยปกติเอ็กโกจะพยายามจ่ายเงินปันผลให้เร็วที่สุดเท่าที่จะสามารถทำได้ โดยกำหนดการจ่ายเงินปันผลระหว่างกาลสำหรับผลประกอบการครึ่งปีแรกและจ่ายผลประกอบการครึ่งปีหลัง ประมาณเดือนกันยายนและพฤษภาคมตามลำดับ
หากไม่ได้รับเงินปันผลจะทำอย่างไร
กรณีที่ผู้ถือหุ้นไม่ได้รับเงินปันผล หรือมีเงินปันผลค้างจ่าย กรุณาติดต่อบริษัท ศูนย์รับฝากหลักทรัพย์ (ประเทศไทย) จำกัด หรือ TSD ตามที่อยู่ดังนี้
การติดต่อด้วยตนเอง เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10400
ไปรษณีย์ เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10400
อีเมล์ TSDCallCenter@set.or.th
โทรสาร 02-009-9991
SET Contact Center 02-009-9999
เพื่อสอบถามว่ามีเอกสารตีคืนไปยัง TSD หรือไม่ หากมีเอกสารตีคืน ให้แจ้งความประสงค์ขอรับเอกสารได้ด้วยตนเองหรือมอบอำนาจได้ แต่หากไม่มีเอกสารตีคืน ให้ขอรายละเอียดเลขที่เช็ค จำนวนเงิน วันที่จ่ายเงินปันผล ที่สูญหาย และนำรายละเอียด ดังกล่าวนั้นไปแจ้งความ พร้อมนำใบแจ้งความมาติดต่อที่ TSD เพื่อขอออกเช็คเงินปันผล พร้อมแนบเอกสารดังต่อไปนี้
แบบคำขอออกเช็คเงินปันผล/ดอกเบี้ย หรือใบหุ้นฉบับใหม่แทนฉบับที่สูญหาย
สำเนาบัตรประชาชนผู้ถือหุ้นพร้อมรับรองสำเนาถูกต้อง
เอกสารประกอบเพิ่มเติมตามแต่กรณี หรือ
ติดต่อสอบถามได้ที่ TSD Call Center หมายเลขโทรศัพท์ 02-009-9999
จะขอรับเอกสารสิทธิต่าง ๆ ที่ตีคืนจากไปรษณีย์ได้อย่างไร
ผู้ถือหลักทรัพย์สามารถติดต่อขอรับเอกสารสิทธิต่าง ๆ ที่ TSD ได้จัดส่งทางไปรษณีย์แต่ไม่ถึงมือผู้รับปลายทาง และมีการตีคืนกลับมายัง TSD ได้โดยนำเอกสารแสดงตัว มายื่นเพื่อติดต่อขอรับได้ในวันและเวลาทำการ หรือสามารถทำจดหมายพร้อมเอกสารประกอบแสดงตัวแจ้งให้ TSD จัดส่งเอกสารดังกล่าวกลับทางไปรษณีย์
หากเช็คเงินปันผลหมดอายุแล้วจะทำอย่างไร
นำเช็คเงินปันผลพร้อมสำเนาบัตรประชาชนติดต่อขอแก้ไขกับเจ้าหน้าที่เคาน์เตอร์เซอร์วิส ที่เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10400 หรือ
ติดต่อสอบถามข้อมูลการดำเนินการได้ที่ TSD Call Center 02-009-9999
หากต้องการแก้ไขเช็คเงินปันผล/ดอกเบี้ยต้องดำเนินการอย่างไร
หนังสือแจ้งขอแก้ไขเช็คเงินปันผล / ดอกเบี้ย
เช็คเงินปันผล / ดอกเบี้ยฉบับเดิม
ในกรณีที่ต้องการเปลี่ยนวิธีการรับเงินปันผลเป็น e-dividend จะต้องทำอย่างไร
ผู้ถือหุ้นสามารถยื่นแบบคำขอนำเงินปันผล/ ดอกเบี้ยเข้าบัญชีเงินฝากธนาคารพร้อมทั้งแนบเอกสารประกอบตามที่กำหนด และส่งไปยัง TSD และในกรณีที่ถือหลักทรัพย์ในระบบไร้ใบหลักทรัพย์ ก็สามารถส่งผ่านโบรกเกอร์ที่ใช้บริการอยู่ได้อีกทางหนึ่ง โดย นายทะเบียนหลักทรัพย์จะดำเนินการจ่ายเงินปันผล/ ดอกเบี้ยเข้าบัญชีเงินฝากธนาคาร เมื่อบริษัทผู้ออกหลักทรัพย์ได้แจ้งความจำนงที่จะจ่ายเงินปันผล/ ดอกเบี้ยด้วยการนำเข้าบัญชีเงินฝากให้กับผู้ถือหลักทรัพย์หรือเจ้าของหลักทรัพย์
5. การลงทะเบียนและใบหลักทรัพย์
หากต้องการโอนใบหลักทรัพย์ จะต้องดำเนินการอย่างไร
ผู้รับโอนหลักทรัพย์ดำเนินการกรอกแบบฟอร์มการขอลงทะเบียนรับโอนหลักทรัพย์ พร้อมแนบใบหลักทรัพย์ที่มีการสลักหลัง ลงนามทั้งผู้โอนและผู้รับโอน และแนบเอกสารแสดงตนทั้งของผู้โอนและผู้รับโอนมาดำเนินการที่ TSD เพื่อให้การโอนนั้นสมบูรณ์
ในกรณีที่มีการรับรองรายการโอนหลักทรัพย์ TSD จะประทับตรานายทะเบียน รับรองรายการโอนไว้ด้านหลังใบหลักทรัพย์ และส่งใบหลักทรัพย์นั้นกลับไปยังผู้รับโอนภายในวันที่ยื่นเอกสารเพื่อขอโอนใบหลักทรัพย์ แต่หากขอให้ออกใบหุ้นฉบับใหม่ให้แก่ผู้รับโอน ผู้รับโอนจะได้รับใบหลักทรัพย์ภายในระยะเวลา 30 วัน หลังจากวันที่ยื่นเอกสารเพื่อขอโอนใบหลักทรัพย์ โดยในการติดต่อขอรับใบหลักทรัพย์ดังกล่าว ผู้ถือหลักทรัพย์สามารถติดต่อโดยตรง หรือมอบอำนาจให้บุคคลอื่นดำเนินการแทนได้ โดยนำใบรับ (Slip) ซึ่งออกให้โดย TSD มายื่นขอรับในวันและเวลาทำการ หรือสามารถแจ้งให้ TSD จัดส่งใบหลักทรัพย์ดังกล่าวทางไปรษณีย์ลงทะเบียนได้
หากใบหุ้นสูญหายจะต้องทำอย่างไร
ใบหุ้นเป็นเอกสารสำคัญ ผู้ถือหุ้นจึงควรเก็บรักษาอย่างดี ในกรณีที่ใบหุ้นสูญหายให้นำเรื่องดังกล่าวนั้นไปแจ้งความ พร้อมนำใบแจ้งความไปติดต่อ TSD เพื่อขอใบหุ้นฉบับใหม่พร้อมแนบเอกสารดังต่อไปนี้
แบบคำขอออกใบหุ้นฉบับใหม่แทนฉบับที่สูญหาย
ติดต่อสอบถามเพื่อดำเนินการได้ที่ TSD Call Center 02-009-9999
หากต้องการเปลี่ยนชื่อหรือที่อยู่จะต้องดำเนินการอย่างไร
ผู้ถือหุ้นสามารถยื่นแบบคำขอแก้ไขข้อมูลผู้ถือหลักทรัพย์และเอกสารประกอบตามที่ TSD กำหนดที่ TSD ในวันและเวลาทำการ หรือจัดส่งแบบคำขอแก้ไขข้อมูลผู้ถือหลักทรัพย์และเอกสารประกอบดังกล่าวให้ TSD ทางไปรษณีย์ ทั้งนี้ ในกรณีที่ขอแก้ไขคำนำหน้าชื่อ ชื่อ และชื่อสกุล จะต้องแนบใบหุ้นฉบับจริงมาพร้อมกับแบบคำขอแก้ไขข้อมูลผู้ถือหลักทรัพย์เพื่อออกใบหลักทรัพย์ฉบับใหม่ด้วย สำหรับที่อยู่ของผู้ถือหุ้นที่แจ้งกับ TSD ควรเป็นที่อยู่ที่สะดวกต่อการรับเอกสารโดยวิธีไปรษณีย์ลงทะเบียน มีบุคคลที่อยู่บ้านเพื่อลงลายมือชื่อรับเอกสารจากบุรุษไปรษณีย์โดยเฉพาะในวันและเวลาราชการ และต้องไม่ใช่ที่อยู่ที่เป็นตู้ไปรษณีย์ ตามที่กรมพัฒนาธุรกิจการค้า กระทรวงพาณิชย์ได้กำหนดไว้ ทั้งนี้ การแก้ไขข้อมูลดังกล่าวจะมีผลกับการจ่ายสิทธิประโยชน์ เมื่อ TSD ได้รับแบบคำขอแก้ไขไม่น้อยกว่า 5 วันทำการ ก่อนวันปิดสมุดทะเบียน ในกรณีที่ผู้ถือหุ้นฝากหลักทรัพย์ไว้กับ TSD โดยผ่านบริษัทสมาชิกผู้ฝากหลักทรัพย์ ผู้ถือหุ้นสามารถแจ้งขอแก้ไขข้อมูลกับบริษัทสมาชิกผู้ฝากหลักทรัพย์ได้โดยตรง
หากจะเปลี่ยนใบหุ้นเป็นแบบ scipless จะต้องดำเนินการอย่างไร
สามารถดำเนินการได้ 2 วิธี ดังนี้
ฝากเข้าบัญชีสมาชิกที่ผู้ถือหุ้นมีบัญชีอยู่ โดยติดต่อสอบถามได้ที่บริษัทสมาชิกนั้น ๆ
ฝากเข้าบัญชี Issuer Account (กรณีไม่มีบัญชีกับบริษัทสมาชิก) ติดต่อได้ที่เคาร์เตอร์เซอร์วิส ของ TSD หรือ
สอบถามข้อมูลเพื่อดำเนินการที่ TSD Call Center โทร. 02-009-9999
6. การประชุมสามัญผู้ถือหุ้นประจำปี
บริษัทจะจัดประชุมสามัญผู้ถือหุ้นประจำปีเมื่อไร
พระราชบัญญัติบริษัทมหาชนจำกัด พ.ศ. 2535 มาตรา 98 และข้อบังคับบริษัทข้อ 29 กำหนดว่า บริษัทต้องจัดให้มีการประชุมผู้ถือหุ้นเป็นการประชุมสามัญประจำปีภายใน 4 เดือน นับแต่วันสิ้นสุดของรอบปีบัญชีของบริษัท ทั้งนี้ โดยปกติเอ็กโกจะจัดประชุมผู้ถือหุ้นประมาณเดือนเมษายนของทุกปี ทั้งนี้ การประชุมผู้ถือหุ้นเป็นเหตุการณ์สำคัญของบริษัท ซึ่งผู้ถือหุ้นจะได้พบกับกรรมการและผู้บริหารของเอ็กโก
หากไม่สามารถเข้าร่วมประชุมผู้ถือหุ้นได้จะต้องดำเนินการอย่างไร
เนื่องจากผู้ถือหุ้นทุกรายเป็นเจ้าของบริษัท เอ็กโกจึงสนับสนุนให้ผู้ถือหุ้นทุกท่านเข้าร่วมประชุมและใช้สิทธิ์ออกเสียงลงคะแนนในการประชุมผู้ถือหุ้น ในกรณีที่ไม่สามารถเข้าประชุมด้วยตนเองได้ ผู้ถือหุ้นสามารถมอบฉันทะให้ผู้แทนเข้าร่วมประชุมตามแบบฟอร์มหนังสือมอบฉันทะที่แนบมากับหนังสือเชิญประชุมผู้ถือหุ้นหรือสามารถพิมพ์หนังสือมอบฉันทะได้จากเว็บไซต์ของเอ็กโก www.egco.com โดยผู้รับมอบฉันทะไม่จำเป็นต้องเป็นผู้ถือหุ้นของเอ็กโก ผู้ถือหุ้นที่มอบฉันทะจะต้องมอบฉันทะให้ผู้รับมอบฉันทะเพียงรายเดียวเป็นผู้เข้าประชุมและออกเสียงลงคะแนนไม่สามารถแบ่งแยกจำนวนหุ้นให้ผู้รับมอบฉันทะหลายคนเพื่อแยกการลงคะแนนเสียงได้ โดยปกติเอ็กโกจะเสนอชื่อกรรมการอิสระอย่างน้อย 1 คนเป็นทางเลือกในการมอบฉันทะของผู้ถือหุ้น ในการจัดเตรียมหนังสือมอบฉันทะ ผู้ถือหุ้นจะต้องกรอกข้อมูลในหนังสือมอบฉันทะให้ครบถ้วนพร้อมนำหลักฐานมาแสดงตามที่กำหนดไว้
หากจะเสนอวาระในการประชุมสามัญผู้ถือหุ้นประจำปีจะต้องดำเนินการอย่างไร
ผู้ถือหุ้นสามารถเสนอระเบียบวาระการประชุมสามัญผู้ถือหุ้นและชื่อบุคคลที่มีคุณสมบัติเหมาะสมเพื่อรับการพิจารณาเลือกตั้งเป็นกรรมการบริษัทตามหลักเกณฑ์ที่บริษัทกำหนดไว้ในหนังสือเชิญประชุมผู้ถือหุ้นและเผยแพร่บนเว็บไซต์ของบริษัท
จะออกเสียงลงคะแนนในการประชุมผู้ถือหุ้นอย่างไร
ผู้ถือหุ้นรายหนึ่งมีคะแนนเสียงเท่ากับจำนวนหุ้นที่มีหรือที่ได้รับมอบฉันทะมาโดยถือว่าหนึ่งหุ้นเท่ากับหนึ่งเสียง ทั้งนี้ การออกเสียงลงคะแนนจะต้องออกเสียงด้วยจำนวนหุ้นทั้งหมด จะแบ่งแยกเป็นเห็นด้วย ไม่เห็นด้วย และงดออกเสียง พร้อมกันในวาระเดียวกันไม่ได้ ทั้งนี้ เอ็กโกจะแจ้งขั้นตอนการออกเสียงลงคะแนนให้ทราบในที่ประชุมผู้ถือหุ้นเพื่อให้ผู้ถือหุ้นปฏิบัติได้ถูกต้องและสามารถออกเสียงลงคะแนนได้ตามที่ประสงค์
หากต้องการแจ้งบริษัทว่าจะเข้าร่วมประชุมประจำปีล่วงหน้า จะต้องดำเนินการอย่างไร
ผู้ถือหุ้นสามารถจะแจ้งความประสงค์เข้าร่วมประชุมประจำปีล่วงหน้า ผ่านระบบ IVR ของ TSD ได้ตั้งแต่วันที่ได้รับหนังสือเชิญประชุมจนถึง 3 วันทำการก่อนวันประชุมผู้ถือหุ้น โดยปฏิบัติตามขั้นตอน ดังนี้
ติดต่อ TSD Call Center โทร. 02-009-9999
เลือกประเภทบริการ (บริการลงทะเบียนแจ้งความประสงค์เข้าร่วมประชุมล่วงหน้าผ่านระบบ IVR กด 7)
กดรหัส 14 หลัก (4 หลักแรก คือ 0465 / 10 หลักถัดไป คือเลขทะเบียนผู้ถือหุ้นตามที่ปรากฏบนแบบฟอร์มลงทะเบียน)
ยืนยันเลขรหัส
ระบบแจ้งผลการดำเนินการ
ทั้งนี้ การแจ้งความต้องการเข้าร่วมประชุมล่วงหน้า จะทำให้เอ็กโกสามารถจัดสถานที่และเตรียมการสำหรับการรับรองผู้เข้าประชุมได้ถูกต้อง
7. การได้รับข่าวสารจากบริษัท
ผู้ถือหุ้นจะได้รับรายงานประจำปีและหนังสือเชิญประชุมผู้ถือหุ้นเมื่อใด
เอ็กโกประกาศวันประชุมสามัญผู้ถือหุ้นประมาณเดือนกุมภาพันธ์ของทุกปี และจะจัดส่งหนังสือเชิญประชุมและรายงานประจำปีให้ผู้ถือหุ้นได้ประมาณสิ้นเดือนมีนาคมหรือต้นเดือนเมษายน ซึ่งเอ็กโกจะนำหนังสือเชิญประชุมผู้ถือหุ้นแผยแพร่บนเว็บไซต์ประมาณ 1 เดือนก่อนวันประชุม เพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้าอย่างเพียงพอก่อนได้รับข้อมูลในรูปแบบเอกสารจากบริษัท
หากต้องการได้รับจดหมายข่าว (Newsletter) จากบริษัทในรูปอิเล็กทรอนิกส์จะต้องดำเนินการอย่างไร
ท่านสามารถขอรับจดหมายข่าว (Newsletter) โดยแสดงความจำนงค์ได้ที่ e-mail: ir@egco.com ทั้งนี้ เมื่อมีจดหมายข่าวฉบับใหม่ออกทางหน่วยงานนักลงทุนสัมพันธ์จะแจ้งให้ท่านทราบทางอี-เมล์
หากไม่ได้รับจดหมายข่าว (Newsletter) จะต้องดำเนินการอย่างไร
เอ็กโกได้จัดทำจดหมายข่าวเป็นรายไตรมาส หากผู้ถือหุ้นไม่ได้รับจดหมายข่าวซึ่งกรุณาติดต่อหน่วยงานนักลงทุนสัมพันธ์ทางโทรศัพท์ 02-998-5150-3 หรือทาง e-mail: ir@egco.com เพื่อขอรับเอกสาร ซึ่งโดยปกติผู้ถือหุ้นจะได้รับจดหมายข่าวเป็นประจำ หากไม่ได้รับทางไปรษณีย์ ผู้ถือหุ้นควรดำเนินการตรวจสอบความถูกต้องของที่อยู่ของท่านกับ TSD
หากต้องการได้รับเอกสารของบริษัทจะต้องดำเนินการอย่างไร
เอ็กโกได้จัดให้มีแบบรายการเพื่อขอรับเอกสารที่สำคัญ เช่น จรรยาบรรณทางธุรกิจ หลักการกำกับดูแลกิจการเป็นเอกสารแนบในรายงานประจำปี ผู้ถือหุ้นจึงสามารถกรอกแบบรายการดังกล่าวและส่งให้เลขานุการบริษัทเพื่อขอรับข้อมูลได้ นอกจากนั้น ยังสามารถดูข้อมูลดังกล่าวได้ที่เว็บไซต์ของบริษัท
จะสามารถดูข้อมูลของบริษัททางเว็บไซต์ได้ที่ไหน
ท่านสามารถดูข้อมูลเอ็กโกได้ที่ www.egco.com
หากต้องการไปเยี่ยมชมโรงไฟฟ้าจะต้องทำอย่างไร
เอ็กโกเปิดรับสมัครผู้ร่วมโครงการเป็นประจำในวันประชุมผู้ถือหุ้นและทางเว็บไซต์ www.egco.com ซึ่งจะประกาศรายชื่อผู้ถือหุ้นที่ได้เข้าร่วมโครงการเยี่ยมชมโรงไฟฟ้าที่เว็บไซต์ของบริษัท www.egco.com ตามวันที่กำหนดพร้อมโทรศัพท์แจ้งผลกับผู้ถือหุ้นที่ได้เข้าร่วมโครงการ